Referees : Jurgen Spencer, Duncan Spiteri. In-Nazzjon Plejer tal-logħba: Matthew Guillaumier. BOV Plejer tal-logħba: Matthew Guillaumier. Ħamrun Spartans u Gżira United ħadu punt kull wieħed f'partita mill-isbaħ li provdiet ukoll erba' gowls. L-ewwel taqsima kienet mimlija azzjonijiet tant li l-gowls kollha waslu f'din it-taqsima, b'kuntrarju għat-tieni taqsima fejn iż-żewġ timijiet kienu aktar ikkonċentrati li jipproteġu l-punt minflok li jippruvaw jakwistaw it-tliet punti. Kmieni fil-partita, Ħamrun bl-ewwel azzjoni tagħhom meta Mbong irċieva fuq il-lemin, qeleb fuq ix-xellug, bix-xutt tiegħu jgħaddi viċin tal-minduda. L-ewwel azzjoni denja ta' nota ta' Gżira waslet ftit wara meta free kick ta' Muscat kien salvat tajjeb minn Debono. Wara 10 minuti logħob, Gżira marru fil-vantaġġ meta De Assis avvanza bil-ballun, qassam fit-tul lil RICCARDO CORREA li kkontrolla u għeleb lil Debono għal 0-1. F'nofs l-ewwel taqsima, Correa b'ċans kbir li jirdoppja minn quddiem Debono iżda dan tal-aħħar jilqa' b'mod stupend. Wara nofsiegħa logħob, Ħamrun iġibu l-gowl tad-dro wara xogħol tajjeb ta' Corbalan fuq il-linja xellugija fejn il-kross tiegħu sab lil FRANKLIN SENSARE li b'volley sab ir-rokna ta' fuq tax-xibka. Madankollu dan il-gowl huma gawdewh għal erba' minuti biss hekk kif freekick ta' Kone sab lil RAPHAEL KOOH li minn taħt Debono tefa' fix-xibka għal 2-1. Fl-40 minuta, Ħamrun reġaw ġabu l-iskor indaqs meta PEDRAG DORDEVIC irċieva fil-kaxxa u b'xutt mill-isbaħ għeleb lil Curmi għal 2-2. L-ewwel azzjoni tat-tieni taqsima kienet għal darboħra ta' Ħamrun meta wara li Corbalan avvanza tliet kwarti ta' grawnd, il-ballun wasal għand Soares li f'sitwazzjoni ta' wieħed kontra wieħed tefa' barra. Lejn l-aħħar tal-partita, korner ta' Kone li wasal f'saqajn Borg kkontrolla tajjeb u dar, bix-xutt tiegħu spiċċa ferm għoli mill-lasti Ħamruniżi. Ftit wara kellna ukoll azzjoni perikoluża meta Sensare rċieva fil-kaxxa pero' x-xutt tiegħu kien pjuttost fjakk u spiċċa f'gowl kick għal Curmi. Ikkummenta //= $special ?>